# Cerkniško jezero

### Iz Wikipedije, proste enciklopedije

Cerkniško jezero, poplavljeno kraško polje
Cerkniško polje, prazno jezero

Cérkniško jézero leži v jugozahodni Sloveniji, v južnem delu Cerkniškega polja. Cerkniško jezero je presihajoče jezero s površino 26 km², ko je kraško polje poplavljeno - površina je lahko velika celo do 38 km². V največjem obsegu je dolgo 10,5 km in široko 4,7 km in je največje jezero v Sloveniji. Največja globina jezera je okoli 10 m. Gladina niha od 546 do 551 m nadmorske višine. Na Loškem polju ponika potok Obrh in pride na površje na Cerkniškem polju kot potok Štržen. V jezero priteka tudi voda iz podzemlja ene najlepših vodnih jam - Križne jame. V kraško polje se stekajo tudi Cerkniščica in vode iz Javornikov. Vsa ta voda ponika v požiralnikih na Cerkniškem polju v večih smereh: en del priteka kot potok Rak v Rakov Škocjan in naprej pod zemeljsko površino do Planinske jame kjer se združi z reko Pivko iz Postojnske jame in priteče na plano kot reka Unica, drugi del ponikne proti Planinskemu polju, najdaljšo pot naredi voda, ki pride na plan v izvirih pri Bistri. Cerkniško jezero se napolni v glavnem po jesenskem deževju in spomladi, ko se tali sneg. Presiha maja ali junija, včasih pa tudi pozimi. Cerkniško jezero je pomembno zaradi gojenja rib, ki jih ob suši varujejo v delu jezera, ki ne presahen. Okolica jezera je gnezdišče mnogih vrst ptic.

## [uredi] Zanimivost

- Nastanek notranjskih polj je povezan z velikim tektonskim prelomom: Idrija - Hotedršica - Planinsko polje - Cerkniško polje - Loško polje.
- Janez Vajkard Valvasor je poskušal na podlagi Descartesovega mehaničnega zgrešenega pogleda pojasniti presihanje Cerkniškega jezera.

## [uredi] Glej tudi

- seznam jezer v Sloveniji

Vzpostavljeno iz »http://sl.wikipedia.org../../../c/e/r/Cerkni%C5%A1ko_jezero.html«

Kategoriji: Jezera v Sloveniji | Kras

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Српски / Srpski
- Svenska